《郑国公常茂等授经大本堂》
明代·魏观

郑国蕲侯弟子群，储闱时得奉殷勤。
宫花细浥研朱露，禁柳微溅洒墨云。
御气日从双阙望，书声时彻九重闻。
楚王可是推仁爱，临帖常容半席分。

作者简介：（?—1374）元明间湖广蒲圻人，字杞山。元末隐居蒲山。朱元璋下武昌，聘授平江学正，累迁两淮都转运使，入为起居注，受命侍太子读书，授诸王经。迁国子祭酒。以老乞归。五年，以荐出知苏州府，尽改前守苛政。旋以改张士诚废宫(即元府治旧址)为府治，触太祖怒，与名士高启同时被杀。有《蒲山牧唱》、《蒲山集》。